JY LEES NOU Bokmelkkaas-en-nektarienslaai
Frankryk is bekend vir sy verskeidenheid kaassoorte en ek kon ’n hele oggend net in ’n kaaswinkel rondsnuffel. Chèvre, soos die Franse bokmelkkaas noem, smaak ook heerlik saam met vye, olywe, salm en avokado.
Frankryk is bekend vir sy verskeidenheid kaassoorte en ek kon 'n hele oggend net in 'n kaaswinkel rondsnuffel. Chèvre, soos die Franse bokmelkkaas noem, smaak ook heerlik saam met vye, olywe, salm en avokado.
1 Franse brood, in sowat 8 snye gesny
1 knoffelhuisie, gehalveer
2 (80 g elk) crottin-bokmelkkase, elk in 4 ringe gesny
6 nektariens, gehalveer en pit verwyder
80 g vars roketblare
4 murgpampoentjies, met ’n groenteskiller in repe gesny
100 g amandels, grofgekap
Verhit oond tot 180 °C. Plaas snye brood op ’n bakplaat, besprinkel met olyfolie en vryf met knoffel. Sit skyf kaas op elke sny en bak tot gesmelt. Verhit ’n riffelpan en braai nektariens aan vleeskant tot merke wys. Rangskik roket, murgpampoentjie- repe en nektariens op ’n bord. Maak slaaisous van olyfolie, heuning en asyn en geur met sout en peper. Strooi amandels en kruisement oor slaai en sit voor met slaaisous en kaasbrood.
Jy kan die bokmelkkaas met camembert vervang.